# Carlos Yulo

Carlos Edriel Poquiz Yulo (Malate, Manila, 16 de febrer de 2000) és un gimnasta artístic filipí que ha guanyat dues medalles d'or als Jocs Olímpics d'Estiu de 2024, múltiples medalles del Campionat del Món. És el primer filipí i el primer gimnasta masculí del sud-est asiàtic que va guanyar una medalla al Campionat del Món de gimnàstica artística amb la seva medalla de bronze a l'exercici de terra el 2018, i la primera medalla d'or de les Filipines el 2019 amb el mateix aparell. Aquesta actuació també el va qualificar per als Jocs Olímpics d'Estiu de 2020 a Tòquio. Yulo és el gimnasta filipí amb més èxit de la història, la segona persona a guanyar una medalla d'or olímpica per a les Filipines i la primera persona a guanyar múltiples medalles d'or olímpiques per al país.

## Primers anys i educació

Carlos Edriel Poquiz Yulo va néixer el 16 de febrer de 2000 de Mark Andrew Yulo i Angelica Yulo a Manila, Filipines, i es va criar al carrer Leveriza, Malate. És el segon de cinc fills; un dels seus germans petits, Drew, també és gimnasta. Yulo va créixer veient gimnastes filipines entrenar i competir al complex esportiu Rizal Memorial a Malate.
Yulo va assistir a l'escola primària Aurora A. Quezon per a la seva educació primària a Manila, on ja estava entrenant per als Jocs Nacionals de Filipines com a part de l'equip de gimnàstica de la Regió de la Capital Nacional. Gràcies al suport de l' Associació de Gimnàstica de les Filipines, va poder assistir a la Universitat Adamson a Ermita per a la seva educació secundària.
El 2016, Yulo va acceptar una oferta de l'Associació Olímpica del Japó per entrenar al Japó amb un programa de beques. Caloy va haver de traslladar-se al Japó, i allà va començar la seva formació a la Universitat de Teikyo a Itabashi. Actualment, Yulo domina l'idioma japonès.
Va començar els seus estudis l'any 2013 i es dedica a la llicenciatura en lletres.

## Carrera
### Sènior

En el seu debut a la Copa del Món de gimnàstica a la sèrie 2018, va tenir constantment un bon rendiment, guanyant una medalla als esdeveniments de Melbourne, Bakú, Doha i Cottbus. A l'aparell de terra dels Jocs Asiàtics de 2018, va aconseguir la millor posició a la fase de classificació però no va aconseguir una medalla després d'acabar 7è a la final.
Al Campionat Mundial de Gimnàstica Artística del 2018 a Doha, Yulo va passar a les finals de l'exercici complet individual i de terra. Va guanyar el bronze en l'exercici de terra convertint-se en el primer filipí i el primer gimnasta masculí del sud-est asiàtic a guanyar una medalla als campionats. Al Campionat del Món de Gimnàstica Artística de 2019 a Stuttgart, Yulo va aconseguir l'or a les finals d'exercicis de terra fent història com a primer campió del món filipí de gimnàstica artística.
En avançar a la ronda final de l'exercici complet del Campionat Mundial de Gimnàstica Artística del 2019, Yulo va aconseguir la classificació per competir per les Filipines als Jocs Olímpics d'estiu del 2020 a Tòquio.
Als Jocs del Sud-est Asiàtic de 2019, Yulo va acabar al podi en tots els esdeveniments guanyant l'or en l'exercici complet i l'exercici de terra i la plata en el cavall amb arcs, les anelles, el salt, les barres paral·leles i la barra horitzontal.
Segons informa Yulo entrena de sis a vuit hores al dia, sis dies a la setmana.
Va aconseguir el seu primer títol de campionat asiàtic quan va aconseguir la medalla d'or a l'exercici de terra dels Campionats asiàtics de gimnàstica artística de 2022 a Doha després de guanyar la plata en la prova individual. El va seguir amb medalles d'or a les proves de salt i barres paral·leles.
Yulo va competir al Campionat del món a Liverpool i es va classificar per a les finals de l'exercici complet individual, exercici de terra, salt i barres paral·leles. A més va ser el segon reserva per a la final d'anelles després d'acabar desè en la ronda de qualificació. A la fina de l'exercici complet, va acabar vuitè a causa d'alguns errors en el cavall amb arcs, salt i barra fixa. Després va tenir una caiguda a l'exercici de terra i va acabar setè. L'endemà, va guanyar la medalla de plata en la final de salt darrere l'armeni Artur Davtyan, i la medalla de bronze medal a les barres paral·leles.
Yulo va competir al Campionat d'Àsia de 2023 i va guanyar la medalla de plata en l'exercici complet darrere del japonès Shinnosuke Oka. Va guanyar tres medalles d'or en les finals dels aparells de terra, salt i barres paral·leles, i la medalla de bronze en la barra fixa. Després dels campionats asiàtics, Yulo es va separar del seu entrenador Kugimiya per motius personals. Va tornar amb Castañeda, que l'havia entrenat en la seva etapa de júnior. Yulo va decidir no competir als Jocs Asiàtics (de 2022 endarrerits a 2023 per la pandèmia), que es celebraven al mateix temps que el Campionat del món.
Durant la ronda de qualificació del Campionat del món, Yulo va caure d'esquena al desmuntar de les anelles i també va caure en el salt, rebent un zero pero no tocar primer amb els peus. Va quedar el darrer dels 91 gimnastes que van competir en l'exercici complet. Tot i això, es va classificar per a la final de l'exercici de terra on va quedar quart. Com el gimnasta millor classificat a terra que encara no s'havia classificat a través de les competicions per equips o generals, Yulo va obtenir la classificació per als Jocs Olímpics de 2024.
Durant la ronda de qualificació dels Jocs Olímpics, es va classificar per a les finals de l'exerici complet individual, salt i terra. Va competir per primera vegada a la final individual el 31 de juliol, ocupant el 12è lloc general amb una puntuació total de 83.032 punts.
El 3 d'agost va competir a la final de terra masculí i es va classificar primer amb una puntuació de 15.000 punts. Es va convertir en el primer gimnasta filipí i el segon filipí i el primer home filipí a guanyar una medalla d'or olímpica després de la victòria de Hidilyn Diaz en halterofília en la categoria de 55 kg femení a Tòquio. L'endemà, Yulo va guanyar el seu segon or als Jocs en salt, obtenint 15,116 punts per convertir-se en el primer campió olímpic múltiple de les Filipines.

## Història competitiva

| Any | Campionat | Equip | ECI | T | CA | An | SC | BP | BF |
| Junior ||||||||||
| 2014 |
| 2014 | Asean School Games | | | 1 | | | 2 | 1 | |
| 2014 | Campionat Pacific Rim | | | 6 | | | 8 | | |
| 2015 |
| 2015 | Competició Internacional Júnior | | | | | | 3 | | |
| 2016 |
| 2016 | Pacific Rim Championships | | 3 | 1 | | 2 | 1 | 2 | |
| 2017 |
| 2017 | Campionat Júnior Asiàtic | | | | | | | 1 | |
| 2017 | Competicio Internacional Júnior | | | 2 | | | 1 | | |
| Senior ||||||||||
| 2018 |
| 2018 | World Cup Series (Melbourne) | | | 7 | | | 3 | | |
| 2018 | World Cup Series (Baku) | | | | | | 2 | | |
| 2018 | World Cup Series (Doha) | | | 2 | | | 5 | | |
| 2018 | World Cup Series (Cottbus) | | | 3 | | | | | |
| 2018 | Jocs Asiàtics | | 7 | 7 | | | 4 | | |
| 2018 | Campionat del Món | | 23 | 3 | | | | | |
| 2018 | 12th Toyota Cup International | | | | | | 2 | 2 | |
| 2019 |
| 2019 | World Cup Series (Melbourne) | | | 1 | | | | | |
| 2019 | World Cup Series (Doha) | | | 3 | | | | | |
| 2019 | Campionat All Japan | | | 3 | | | | | |
| 2019 | Campionat Asiàtic | | 9 | 4 | | | 4 | 7 | |
| 2019 | Campionat Sènior All Japan | | | 1 | | | | | |
| 2019 | Jocs del Sudest Asiàtic | | 1 | 1 | 2 | 2 | 2 | 2 | 2 |
| 2019 | Campionat del Món | | 10 | 1 | | | | | |
| 2020 | Campionat Sènior All Japan | | | | | | 3 | | |
| 2020 | Campionat All Japan | | | 3 | | | 3 | | |
| 2021 | Campionat All Japan | | | | | | | 3 | |
| 2021 | Jocs Olímpics | | | | | | 4 | | |
| 2021 | Campionat All Japan | | | 1 | | | 3 | | |
| 2021 | Campionat del Món | | | 5 | | | 1 | 2 | |
| 2022 | Jocs del Sudest Asiàtic | 2 | 1 | 1 | 6 | 1 | 1 | 2 | 1 |
| 2022 | Campionat Asiàtic | 9 | 2 | 1 | | 4 | 1 | 1 | |
| 2022 | Campionat del Món | | 8 | 7 | | R2 | 2 | 3 | |
| 2022 | Campionat All-Japan | 1 | | | | | | | |
| 2023 | Cottbus World Cup | | | | | | | 3 | |
| 2023 | Doha World Cup | | | 1 | | | 3 | 2 | |
| 2023 | Baku World Cup | | | | | 7 | 1 | 1 | |
| 2023 | Jocs del Sudest Asiàtic | 2 | 1 | | | 2 | | 1 | |
| 2023 | Campionat Asiàtic | 7 | 2 | 1 | | 4 | 1 | 1 | 3 |
| 2023 | Campionat del Món | | | 4 | | | | R2 | |
| 2024 | Baku World Cup | | | 3 | | | | | |
| 2024 | Doha World Cup | | | | | | 2 | 1 | |
| 2024 | Campionat Asiàtic | 6 | 1 | 1 | | 6 | 1 | 1 | 4 |
| 2024 | Jocs Olímpics | | 12 | 1 | | | 1 | | |

### Premis

* Premi de President, Premi de l'Associació d'Escriptors Esportius de Filipines 2020

## Referències

* ↑ «Carlos Edriel 'Caloy' Yulo bagong idolo matinik sa gymnastics» (en filipí). Abante Tonite, 09-11-2019. [Consulta: 14 octubre 2019].
* 1 2 Bancod, Rey «Carlos Yulo: Humble beginnings give birth to world champion gymnast». Manila Bulletin, 13-10-2019 [Consulta: 13 octubre 2019]. Arxivat 13-4-2020 a Wayback Machine.
* 1 2 «YULO Carlos Edriel : FIG Athlete Profile». International Gymnastics Federation. [Consulta: 14 octubre 2019].
* ↑ Valenzuela, N.G.. «Plain hard work got Yulo to where he is». Philippine Daily Inquirer, 20-10-2019. [Consulta: 20 octubre 2019].
* 1 2 3 Go, Beatrice «Who is gymnast Carlos Yulo?». Rappler, 13-10-2019 [Consulta: 13 octubre 2019].
* ↑ «FAST FACTS: Who is gymnast Carlos Yulo?».
* ↑ «A bubbly 12-year-old Carlos Yulo shares his medal hopes». Rappler, 13-10-2019 [Consulta: 13 octubre 2019].
* ↑ «Filipino gymnast to get Japanese training, scholarship» (en anglès). Philippine Daily Inquirer [Consulta: 19 juliol 2018].
* ↑ «Asian Games: PH gymnast Carlos Yulo reaches men's floor exercise, vault finals» (en anglès). ABS-CBN News [Consulta: 20 agost 2018].
* ↑ «Filipino gymnast Yulo pockets 3rd world cup medal in a span of 1 month» (en anglès). Rappler.com [Consulta: 27 octubre 2018].
* ↑ «Gymnast Carlos Edriel Yulo takes silver in World Cup». Philstar.com. [Consulta: 27 octubre 2018].
* ↑ Admin. «PH's Carlos Yulo is first gymnast in Southeast Asia to win medal in World DI KA SURE BEH Championships» (en anglès americà). Olympic PH, 04-11-2018. Arxivat de l'original el 2019-10-13. [Consulta: 13 octubre 2019].
* ↑ Malanum, Jean. «PH gymnast Yulo eyes gold in floor exercise». www.pna.gov.ph. [Consulta: 13 octubre 2019].
* ↑ «FIG Live Scoring - Men's Floor Final». gymnastics.sport.
* ↑ «Gymnast Carlos Yulo makeshistory for PH, Southeast Asia», 02-11-2018.
* ↑ «History! Yulo becomes first Pinoy gymnast to win gold at World Championships». ABS-CBN Sports, 13-10-2019 [Consulta: 13 octubre 2019]. «Còpia arxivada». Arxivat de l'original el 2019-10-22. [Consulta: 28 novembre 2022].
* ↑ «Pinoy gymnast wins first ever PH gold in Germany's world tilt». Manila Standard, 14-10-2019 [Consulta: 14 octubre 2019].
* ↑ «Gymnast Carlos Yulo second Filipino to qualify for 2020 Tokyo Olympics» (en anglès). Spin.ph, 08-10-2019. [Consulta: 8 octubre 2019].
* ↑ «Caloy Yulo lives up to expectations, wins gymnastics' first gold in SEA Games» (en anglès). Spin.ph, 02-12-2019. [Consulta: 4 desembre 2019].
* ↑ Giongco, Mark. «SEA Games: Carlos Yulo rules floor exercise for 2nd gymnastics gold» (en anglès). sports.inquirer.net, 03-12-2019. [Consulta: 4 desembre 2019].
* ↑ News, Camille B. Naredo, ABS-CBN. «Magnificent Carlos Yulo concludes SEA Games with 7 medals». ABS-CBN News, 04-12-2019. [Consulta: 5 desembre 2019].
* ↑ Giongco, Mark. «SEA Games: Carlos Yulo 'not satisfied' after two silver finishes» (en anglès). sports.inquirer.net, 03-12-2019. [Consulta: 4 desembre 2019].
* ↑ Valderrama, Aeron Paul «Caloy Yulo bags elusive Asian Championship gold with triumph in floor». , 17-06-2022 [Consulta: 19 juny 2022].
* ↑ Bregman, Scott. «Carlos Yulo takes floor gold at Asian Gymnastics Championships». International Olympic Committee. [Consulta: 19 juny 2022].
* ↑ Morales, Luisa «Yulo rakes in 3 golds in Asian Championships». The Philippine Star, 18-06-2022 [Consulta: 19 juny 2022].
* ↑ Kenneth, Justin. «Carlos Yulo tops floor exercise, qualifies for finals of four events in World Gymnastics Championships». GMA Network, 01-11-2022. Arxivat de l'original el June 1, 2024. [Consulta: 1r juny 2024].
* ↑ Dioquino, Delfin. «Yulo advances to finals in all-around, 3 apparatus of world championships». Rappler, 01-11-2022. Arxivat de l'original el June 5, 2024. [Consulta: 1r juny 2024].
* ↑ «After epic battle, Hashimoto emerges as new World All-Around champion». International Gymnastics Federation, 05-11-2022. Arxivat de l'original el June 1, 2024. [Consulta: 1r juny 2024].
* ↑ Satumbaga-Villar. «Carlos Yulo finishes 8th in all-around final of world championships». The Manila Bulletin, 05-11-2022. Arxivat de l'original el June 1, 2024. [Consulta: 1r juny 2024].
* ↑ Dioquino, Delfin. «Shock fall denies Carlos Yulo floor exercise medal in world championships». Rappler, 05-11-2022. Arxivat de l'original el June 1, 2024. [Consulta: 1r juny 2024].
* ↑ Crumlish, John. «2022 Worlds double medalist Yulo: 'It was a great challenge and great preparation for next year'». International Gymnast Magazine, 10-11-2022. Arxivat de l'original el June 1, 2024. [Consulta: 1r juny 2024].
* ↑ Bregman, Scott. «Carlos Yulo punches Worlds ticket as Chinese men claim gold at Asian Gymnastics Championships». International Olympic Committee, 16-06-2023. Arxivat de l'original el June 17, 2023. [Consulta: 1r juny 2024].
* ↑ Keong, Chia Han. «Carlos Yulo, Filipino gymnastics star, sweeps to 3 golds at Asian championships». Yahoo! News Singapore, 18-06-2023. Arxivat de l'original el June 1, 2024. [Consulta: 1r juny 2024].
* ↑ Villar, Joey. «Yulo begins hunt for Olympic berth sans prized coach». The Philippine Star, 29-09-2023. Arxivat de l'original el October 4, 2023. [Consulta: 1r juny 2024].
* ↑ Dioquino, Delfin. «Carlos Yulo admits 'pros and cons' of coaching change after parting ways with Japanese mentor». Rappler, 03-10-2023. Arxivat de l'original el January 20, 2024. [Consulta: 1r juny 2024].
* ↑ Bregman, Scott. «Carlos Yulo will miss the Asian Games in favour of Worlds». International Olympic Committee, 02-06-2023. Arxivat de l'original el January 14, 2024. [Consulta: 1r juny 2024].
* ↑ Satumbaga-Villa, Kristel. «Carlos Yulo falls twice in forgettable world championship start». The Manila Bulletin, 30-09-2023. Arxivat de l'original el June 1, 2024. [Consulta: 1r juny 2024].
* ↑ Dioquino, Delfin. «Carlos Yulo falls twice in nightmarish World Championships start, misses all-around final». Rappler, 01-10-2023. Arxivat de l'original el March 6, 2024. [Consulta: 1r juny 2024].
* ↑ «52nd FIG Artistic Gymnastics World Championships Antwerp (BEL), 30 September - 8 October 2023 Men's All-Around Qualification». USA Gymnastics, 30-09-2023. Arxivat de l'original el October 16, 2023. [Consulta: 1r juny 2024].
* ↑ Dioquino, Delfin «Carlos Yulo earns Olympic berth, reaches floor exercise final for shot at world medal». Rappler, 01-10-2023.
* ↑ Fuertes Jr., Rommel. «Carlos Yulo finishes fourth in floor exercise at gymnastics worlds». Inquirer, 07-10-2023. Arxivat de l'original el August 4, 2024. [Consulta: 1r juny 2024].
* ↑ «Calm amidst a storm of attention, Biles sails smoothly to two more World golds». International Gymnastics Federation, 08-10-2023. Arxivat de l'original el July 18, 2024. [Consulta: 1r juny 2024].
* ↑ «Multiple medal chances as Carlos Yulo reaches finals of 3 events in Paris Olympics». Rappler, 28-07-2024.
* ↑ «Paris 2024: Carlos Yulo finishes 12th overall in men's individual all-around». ABS-CBN News, 01-08-2024.
* ↑ «Gymnastics recap, Aug. 3: Carlos Yulo wins Philippines' first Olympic gold». NBC Olympics, 03-08-2024.
* ↑ Error: hi ha títol o url, però calen tots dos paràmetres.«[ Double Gold! Carlos Yulo is Olympic vault champion]». ABS-CBN News, 04-08-2024. [Consulta: 4 agost 2024].
* ↑ «Gymnast Yulo to be conferred with the PSA President's Award». ABS-CBN Sports, 01-02-2020 [Consulta: 1r febrer 2020]. «Còpia arxivada». Arxivat de l'original el 2020-02-01. [Consulta: 28 novembre 2022].